Peste 100.000 de medici din toată ţara sunt în grevă japoneză.
Pacienții nu au de suferit în urma mișcării de protest a cadrelor medicale. Medicii cer deblocarea posturilor în unităţile sanitare. Ei spun că premierul nu s-a întâlnit cu ei pentru a discuta despre problemele din sistemul de sănătate.
De ziua Internaţională a Muncii Decente, peste 100.000 de medici din toată ţara au ales să facă grevă japoneză. Aceştia sunt nemulţumiţi că premierul nu s-a întâlnit cu ei pentru a discuta despre problemele din sistemul de sănătate.Forma de protest nu presupune întreruperea activităţii, iar pacienţii nu vor avea de suferit.Solicitările medicilor sunt de natură financiară, dar şi organizatorică. Ei îşi doresc deblocarea posturilor în unităţile sanitare, cele de asistenţă medico-socială şi cele de asistenţă socială; asigurarea echipamentelor şi materialelor de protecţie în cantitatea şi calitatea necesară pentru protejarea personalului expus infectării cu noul virus.De la debutul epidemiei până astăzi s-au înregistrat 139.612 cazuri de persoane infectate cu noul coronavirus (COVID – 19), dintre care 109.898 de pacienţi au fost declaraţi vindecaţi.Acum sunt internate în unităţile sanitare 8.097 de persoane. Dintre acestea, 608 sunt internate la ATI.